Qorti tal-Magistrati (Malta) Bhala Qorti ta' Gudikatura Kriminali Illum, 29 ta' Ottubru 2019 Rat l-imputazzjonijiet imressqa kontra Gerald Garg ta' 52 sena bin Carmelo u Antonia nee' Farrugia Sladden imwieled f' 03.09.1966 u joqgod 124, Mon Cheri, Triq Anici Hal Qormi bil-karta ta' l-identita' numru 999022M fejn gie akkuzat li: "talli nhar 20.11.2018 ghall-habta ta' bejn 20.00hrs u 20.15 hrs waqt telefonata mill-ghassa tal-pulizija Hal Qormi 1) Permezz ta' xi network jew apparat tal-komunikazzjoni elettronika heddidt li taghmel reat jew bil-hsieb li tiehu xi flus jew biex taghmel gwadann jew bil-hsieb li gieghel lil ufficjal tal-pulizija jaghmel jew jonqos li jaghmel xi haga jew heddidt li takkuza jew li taghmel xi haga jew heddidt li takkuza jew li taghmel reat kontra tieghu/taghha jew biex immalafamajt lil uficjal tal-pulizija jew xi persuna ohra mhux xieraq bih billi fuq il-linja tal-pulizija 22943151 int ghidt mhux xieraq. 2) Insulentajt u heddit jew ingurjajt bil-kliem lil ufficjali tal-pulizija." Rat id-dokumenti ezebiti. Semghet il-provi mressqa; Semghet trattazzjoni; Rat l-atti kollha tal-kawza; Ikkunsidrat: Rat li l-kawza kienet differita ghal-lum ghas-sentenza; Il-Qorti qieset ix-xhieda moghtija f' dan il-kaz, kif ukoll rat id-dokumenti ezebiti. Dwar l-ewwel imputazzjoni, din il-Qorti tagħmel referenza għas-sentenza mogħtija minn din il-Qorti hekk kif diversament ippreseduta bin-numru 50/2017 fl-ismijiet Il-Pulizija (Spettur Trevor Bajada Stride) Vs Salvatore Megally D'Amato. deċiża fis- sebgha (7) ta' Frar 2019 fejn intqal hekk dwar l-artikolu 49 tal-Kap 399 tal-Liġijiet ta' Malta: "L-element essenzjali ghal sejbien ta' htija taht l-artikolu 49(a) tal-Kap. 399 huwa li jkun sar theddid li se jsir xi reat u dan bl-uzu ta' network jew apparat elettroniku...... L-artikolu 49(c) tal-Kap. 399 imbaghad jirreferi ghal uzu mhux xieraq tal-apparat elettroniku. Kif gia` kellha l-opportunita din il-Qorti li tikkummenta fil-kawza fl- ismijiet Il-Pulizija vs Francine Camilleri Stivala "uzu mhux xieraq" ma jfissirx kwalunkwe uzu, jew kull haga taht il-kappa tax-xemx, maghduda kull offiza, insult jew kelma zejda, izda ghandha tigi interpretata b'mod ferm aktar ristretta, primarjament fejn si tratt theddid, estorsjoni u attivitajiet illeciti." (deċiża fl-24 ta' Lulju 2017). It-theddid irid ikollu wkoll ilkaratteristika fundamentali li jkun jipprospetta xi forma ta' hsara ingusta. Kif gia` sottolineat aktar qabel b'rabta mat-tieni akkuza, dan ma rrizultax. Sahansitra anke li kieku kellu jitqies li l-kliem li seta' intuza mill-imputat kien wiehed malafamanti, xorta bl-applikazzjoni tal-proviso li iddahhal bl-Att XI tal- 2018, ma jkun jezisti l-ebda reat taht l-artikolu 49 tal-Kap. 399: "Iżda sempliċi kliem malafamanti jew dikjarazzjonijiet imlissna jew ippubblikati fuq network ta' komunikazzjonijiet elettroniċi jew apparat u li jkunu jistgħu jagħtu lok għal azzjoni għal malafama jew inġurja skont l-Att dwar il-Midja u l-Malafama m'għandhomx jagħtu lok għal reat taħt dan l-Att." Il-Qorti tagħmel referenza ghas-sentenza tal-Qorti tal-Appell Kriminali Appell Nru.356/2017 fl-ismijiet Il-Pulizija (Spettur Bernard C .Spiteri) Vs Francine Camilleri Stivala orsini fis-26 ta' April 2019 fejn intqal: "Kwantu it-tieni imputazzjoni, tissokta l-osservazzjoni ta' din il-Qorti dwar is- sejbien ta' htija fl-artikolu 49(a) tal-Kap 399. Dan l-artikolu jipprovdi hekk: Kull minn permezz ta' xi network jew apparat ta' komunikazzjoni elettronika:- Imkien mill-istesura tal-messagg riprodott supra ma hemm xi hjiel ta' theddida ta' reat tant li l-appellanta qatt ma kienet imputata b'tali fatt. Din il-Qorti mghandiex ghalfejn tinoltra aktar dwar dan il-punt u ghalhekk marte proprio ser tghaddi biex tirrevoka din il-parti tas-sentenza li biha sabet lill-appellanta hatja ta' ksur ta' dan l-artikolu; Il-lanjanza tal-appellanta rigward it-tieni imputazzjoni, apparti dak appena konsiderat, hi dwar in-nuqqas tal-element malafamanti fil-messagg taghha. Dwar dan, izda, ukoll hemm kwistjonijiet ta' punti legali li wiehed minnhom ser ikun sollevat ex officio stante li hu ta' ordni pubbliku. Fl-ewwel lok, ir-reat ravvizat fis- subartikolu 49(b), jipprospetta, apparti theddida ta' akkuza jew ilment kontra persuna, mhux il-malafama per ser izda it-theddida tal-malafama permezz ta' apparat eletroniku "bil-hsieb li jiehu xi flus jew xi haga ohra, jew biex jaghmel xi gwadann, jew bil-hsieb li jgieghel lil haddiehor biex jaghmel jew jonqos milli jaghmel xi haga". Mill-atti processwali ma jirrizulta ebda theddid ghall-iskop ravvizat f'dan is-subartikolu. L- appellanta izda ma ressqet ebda ilment in rigward u l-argument taghha huwa dwar in-nuqqas tal-element malafamanti filmessagg taghha. Dan izda mhux ser ikun konsiderat gharraguni li ser issegwi fil- konsiderazzjoni li jmiss; Ventilat dan, u fi kwalunkwe kaz, hemm ukoll il-kwistjoni ta' natura legali naxxenti mill-emendi konsegwenzjali bl-introduzzjoni tal-fuq imsemmi Att XI tal- L-artikolu 32 ta' dan l-att zied is-segwenti proviso fl-ahhar tal-artikolu 49 tal-Kapitolu 399: "Izda semplici kliem malafamanti jew dikjarazzjonijiet imlissna jew ippublikati fuq newtork ta' komunikazzjoni elettronici jew appart u li jkunu jistghu jaghtu lok ghal azzjoni ghal malafama jew ingurja skond l-Att dwar il-Midja u l-Malafama m'ghandhomx jaghtu lok ghal reat taht dan l-Att" B'dan il-proviso il-malafama m'ghadiex tikkostitwixxi reat u l-istess proviso dahal fis-sehh minghajr rizervi dwar azzjonijiet kriminali pendenti ghajr ghal- dawk maghmulha taht il-Ligi tal-Istampa kif hemm provdut. Issa, apparti il- kunsiderazzjonijiet maghmula dwar l-ewwel imputazzjoni ghar-rigward tal- artikolu 252(1) tal-Kodici Kriminali li jghoddu ukoll ghal kwistjoni in dizamina, tajjeb li ssir referenza ukoll ghas s-sentenza tas-17 ta' Settembru 2009 fil-każ 'Scoppola v Italy (No.2) (Grand Chamber) tal-Qorti Ewropea Dwar id-Drittijiet tal- Bniedem fejn il-Qorti rriteniet hekk: Igifieri, anke mill-aspett ta' piena, la darba l-fatti allegati mghadhomx jikkostitwixxu reat u huma soggetti ghall-proceduri civili li certament l-ezitu taghhom ma jistghax ikun ta' natura penali, isegwi li ma tistax aktar tinsab htija f'dan il-fatti anke jekk, gratia argomenti, l-malafama per se hija prosegwibbli taht is-subartikolu 49(b)." Fuq l-istegwra ta' din il-ġurisprudenza, din il-Qorti sejra tillibera lill-imputat minn din l-ewwel imputazzjoni. Ma tressqitx prova li l-imputat hedded li ser jagħmel xi reat. Id-diskors li qal l-imputat kien fis-sens li l-pulzija ma taghmilx xogholha sew u li tharrek lil min trid biss. Madanakollu, jekk din kellha titqies bhala malafama, fl-ewwel lok, ma ngabitx prova li t-theddida tal-malafama permezz ta' apparat eletroniku saret "bil-hsieb li jiehu xi flus jew xi haga ohra, jew biex jaghmel xi gwadann, jew bil-hsieb li jgieghel lil haddiehor biex jaghmel jew jonqos milli jaghmel xi haga". In oltre, in vista ta' l-emendi fuq kwotati, tali fatti ma ghadhomx jikkostitwixxu reat. Dwar it-tieni imputazzjoni, din il-Qorti tqies li l-Prosekuzzjoni rnexxielha tipprovaha lil hinn minn kull dubbju ragjonevoli. Irrizulta li fid-diskors tieghu, l- imputat ingurja bil-kliem lil ufficjali tal-pulizija billi sostna li dawn ma jaghmlux xogholhom sew u li jharrku lil min iridu. Ghal dawn il-motivi, il-Qorti qieghda taqta' u tiddeciedi billi wara li rat l-artikoli 49 tal-Kap 399 tal-Ligijiet ta' Malta u l-artikolu 339(1)(e) tal-Kap 9 tal-Ligijiet ta' Malta issib lil imputat mhux hati ta' l-ewwel imputazzjoni u tilliberah minnha filwaqt li ssib lill-imputat hati tat-tieni imputazzjoni u tikkundannah ghal hlas ta' ammenda ta' EUR 58.